KIRJALLINEN KYSYMYS E-1626/98

esittäjä(t): Amedeo Amadeo (NI) komissiolle

(27. toukokuuta 1998)

Aihe: Tutkimusta ja teknologista kehittämistä koskeva viides puiteohjelma (rahoitusohje)

Viitteet: "Muutettu ehdotus Euroopan parlamentin ja neuvoston päätökseksi tutkimusta, teknologista kehittämistä ja esittelyä koskevasta Euroopan yhteisön viidennestä puiteohjelmasta (1998-2000)" ja "Muutettu ehdotus neuvoston päätökseksi tutkimus- ja koulutustoimintaa koskevasta Euroopan atomienergiayhteisön (Euratom) viidennestä puiteohjelmasta (1998-2002") (KOM(97) 0439 lopull. - 97/0119 COD - 97/0120 CNS)(1).

Voiko komissio laatia uudelleen ja lujittaa toimia, jotka on suunnattu innovaatioon ja siihen, että pk-yritykset osallistuvat neljännessä puiteohjelmassa vahvistettujen toimien viimeistelemiseen? Voiko komissio tukea pk-yrityksiä toimissa, jotka on suunnattu tutkijoiden ja tiedemiesten yrittäjähengen tukemiseen ja tilapäistukijärjestelmän luomiseen teknologisten yhteisyritysten perustamiseksi, joilla pyritään yhteisön tutkimustulosten teolliseen ja kaupalliseen hyödyntämiseen?

(1) EYVL C 291, 25.9.1997, s. 15-16.

Komission jäsenen Edith Cressoninkomission puolesta

antama yhteinen vastaus kirjallisiin kysymyksiinE-1623/98, E-1624/98, E-1625/98 ja E-1626/98

(8. heinäkuuta 1998)

Komission ehdotuksissa tutkimuksen ja teknologisen kehittämisen viidenneksi puiteohjelmaksi(1) (TTK-ohjelma) ja erityisohjelmiksi(2) sovelletaan yhtenäistä, monitieteistä ja monialaista lähestymistapaa, jossa erityisesti keskitytään rajoitettuun määrään tutkimusaiheita ja toimia. Näiden avulla pyritään yhteisön tärkeimpiin tavoitteisiin, kuten työllisyyden ja elämänlaadun parantamiseen ja yritysten, mukaan lukien pienet ja keskisuuret yritykset (pk-yritykset), kilpailukyvyn vahvistamiseen.

Tutkimuksen ja kehittämisen kaikki neljä toiminta-aluetta, erityisohjelmat ja avaintoimintakokonaisuudet on suunniteltu konkreettisten tavoitteiden perusteella. Erityisesti kolmas toiminta-alue on omistettu innovaatiolle, tulosten hyödyntämiselle ja pk-yrityksille. Lisäksi kaikkien erityisohjelmien täytäntöönpanossa pyritään edistämään pk-yritysten osallistumista.

Avaintoimintakokonaisuuksissa on tarkoituksena käsitellä monitieteisesti, yhdennetysti ja tuloshakuisesti tiettyjä yhteisön nykyisiä suuria haasteita ja kysymyksiä. Niissä olisi siten erityisesti edistettävä tutkimuksen ja innovaation dynaamista yhteyttä muun muassa demonstraatiotoimilla sekä pk-yritysten merkittävää osallistumista.

Korkea tieteellinen ja tekninen taso on yhteisön tutkimuspolitiikan perusperiaatteita, ja viidennen TKK-puiteohjelman tarjouskilpailuihin voivat osallistua kaikki fyysiset henkilöt sekä organisaatiot, kuten yritykset, pk-yritykset, tutkimuslaitokset ja yliopistot.

Ohjelmien arvioinnissa, josta säädetään viidennen TKK-puiteohjelman 5 artiklassa, otetaan huomioon yleiset tavoitteet ja kuhunkin erityisohjelmaan parhaiten sopivat tuloksellisuuden ja vaikutusten osoittimet.

Komissio vakuuttaa parlamentin jäsenelle, että viidettä TKK-puiteohjelmaa hallinnoidaan ja toteutetaan tehokkaasti ja avoimesti noudattaen säädettyjä arviointiperusteita ja sääntöjä.

(1) KOM(97) 142 lopullinen, sellaisena kuin se on muutettuna asiakirjalla KOM(97) 439 lopullinen, sellaisena kuin se on muutettuna asiakirjalla KOM(98) 8 lopullinen.

(2) KOM(98) 305 ja 306.